The Exeter Book (Jebson)/Christ A, B, C

Christ A, B, C Verse Indeterminate Saxon   cyninge. ðu eart se weallstan þe ða wyrhtan iu  wiðwurpon to weorce. Wel þe geriseð þæt þu heafod sie healle mærre,  5  ond gesomnige side weallas fæste gefoge, flint unbræcne, þæt geond eorðb... ...g eall eagna gesihþe wundrien to worlde wuldres ealdor. Gesweotula nu þurh searocræft þin sylfes weorc,  10  soðfæst, sigorbeorht, ond sona forl æ t  weall wið wealle. Nu is þam weorce þearf þæt se cræftga cume ond se cyning sylfa, ond þonne gebete, nu gebrosnad is, hus under hrofe. He þæt hra gescop,  15  leomo læmena; nu sceal liffrea þone wergan heap wraþum ahreddan, earme from egsan, swa he oft dyde. Eala þu reccend ond þu riht cyning, se þe locan healdeð, lif ontyneð,  <dt>20</dt> <dd> eadga... upwegas, oþrum forwyrneð wlitigan wilsiþes, gif his weorc ne deag. Huru we for þearfe þas word sprecað, ond m... ...giað þone þe mon gescop þæt he ne ...ete... ...ceose weorðan </dd> <dt>25</dt> <dd> cearfulra þing, þe we in carcerne sittað sorgende, sunnan wenað, hwonne us liffrea leoht ontyne, weorðe ussum mode to mundboran, ond þæt tydre gewitt tire bewinde, </dd> <dt>30</dt> <dd> gedo usic þæs wyrðe, þe he to wuldre forlet, þa we heanlice hweorfan sceoldan to þis enge lond, eðle bescyrede. Forþon secgan mæg, se ðe soð spriceð, þæt he ahredde, þa forhwyrfed wæs, </dd> <dt>35</dt> <dd> frumcyn fira. Wæs seo fæmne geong, mægð manes leas, þe he him to meder geceas; þæt wæs geworden butan weres frigum, þæt þurh bearnes gebyrd bryd eacen wearð. Nænig efenlic þam, ær ne siþþan, </dd> <dt>40</dt> <dd> in worlde gewearð wifes gearnung; þæt degol wæs, dryhtnes geryne. Eal giofu gæstlic grundsceat geondspreot; þær wisna fela wearð inlihted lare longsume þurh lifes fruman </dd> <dt>45</dt> <dd> þe ær under hoðman biholen lægon, witgena woðsong, þa se waldend cwom, se þe reorda gehwæs ryne gemiclað ðara þe geneahhe noman scyppendes þurh horscne had hergan willað. </dd> <dt>50</dt> <dd> Eala sibbe gesihð, sancta Hierusalem, cynestola cyst, Cristes burglond, engla eþelstol, ond þa ane in þe saule soðfæstra simle gerestað, wuldrum hremge. Næfre wommes tacn </dd> <dt>55</dt> <dd> in þam eardgearde eawed weorþeð, ac þe firina gehwylc feor abugeð, wærgðo ond gewinnes. Bist to wuldre full halgan hyhtes, swa þu gehaten eart. Sioh nu sylfa þe geond þas sidan gesceaft, </dd> <dt>60</dt> <dd> swylce rodores hrof rume geondwlitan ymb healfa gehwone, hu þec heofones cyning siðe geseceð, ond sylf cymeð, nimeð eard in þe, swa hit ær gefyrn witgan wisfæste wordum sægdon, </dd> <dt>65</dt> <dd> cyðdon Cristes gebyrd, cwædon þe to frofre, burga betlicast. Nu is þæt bearn cymen, awæcned to wyrpe weorcum Ebrea, bringeð blisse þe, benda onlyseð niþum genedde. Nearoþearfe conn, </dd> <dt>70</dt> <dd> hu se earma sceal are gebidan. Eala wifa wynn geond wuldres þrym, fæmne freolicast ofer ealne foldan sceat þæs þe æfre sundbuend secgan hyrdon, arece us þæt geryne þæt þe of roderum cwom, </dd> <dt>75</dt> <dd> hu þu eacnunge æfre onfenge bearnes þurh gebyrde, ond þone gebedscipe æfter monwisan mod ne cuðes. Ne we soðlice swylc ne gefrugnan in ærdagum æfre gelimpan, </dd> <dt>80</dt> <dd> þæt ðu in sundurgiefe swylce befenge, ne we þære wyrde wenan þurfon toweard in tide. Huru treow in þe weorðlicu wunade, nu þu wuldres þrym bosme gebære, ond no gebrosnad wearð </dd> <dt>85</dt> <dd> mægðhad se micla. Swa eal manna bearn sorgum sawað, swa eft ripað, cennað to cwealme. Cwæð sio eadge mæg symle sigores full, sancta Maria: "Hwæt is þeos wundrung þe ge wafiað,  </dd> <dt>90</dt> <dd> ond geomrende  gehþum mænað,  sunu Solim æ  somod his dohtor?  Fricgað þurh fyrwet  hu ic fæmnan had,  mund minne geheold,  ond eac modor gewearð  mære meotudes suna.  Forþan þæt monnum nis  </dd> <dt>95</dt> <dd> cuð geryne,  ac Crist onwrah  in Dauides  dyrre mægan  þæt is Euan scyld  eal forpynded,  wærgða aworpen,  ond gewuldrad is  se heanra had.  Hyht is onfangen  </dd> <dt>100</dt> <dd> þæt nu bletsung mot  bæm gemæne,  werum ond wifum,  a to worulde forð  in þam uplican  engla dreame  mid soðfæder  symle wunian." Eala earendel, engla beorhtast, </dd> <dt>105</dt> <dd> ofer middangeard monnum sended, ond soðfæsta sunnan leoma, torht ofer tunglas, þu tida gehwane of sylfum þe symle inlihtes! Swa þu, god of gode gearo acenned, </dd> <dt>110</dt> <dd> sunu soþan fæder, swegles in wuldre butan anginne æfre wære, swa þec nu for þearfum þin agen geweorc bideð þurh byldo, þæt þu þa beorhtan us  sunnan onsende,  ond þe sylf cyme </dd> <dt>115</dt> <dd> þæt ðu inleohte þa þe longe ær, þrosme beþeahte ond in þeostrum her, sæton sinneahtes; synnum bifealdne deorc deaþes sceadu dreogan sceoldan. Nu we hyhtfulle hælo gelyfað </dd> <dt>120</dt> <dd> þurh þæt word godes weorodum brungen, þe on frymðe wæs fæder ælmihtigum efenece mid god, ond nu eft gewearð flæsc firena leas, þæt seo fæmne gebær geomrum to geoce. God wæs mid us </dd> <dt>125</dt> <dd> gesewen butan synnum; somod eardedon mihtig meotudes bearn ond se monnes sunu geþwære on þeode. We þæs þonc magon secgan sigedryhtne symle bi gewyrhtum, þæs þe he hine sylfne us sendan wolde. </dd> <dt>130</dt> <dd> Eala gæsta god, hu þu gleawlice mid noman ryhte nemned wære Emmanuhel, swa hit engel gecwæð ærest on Ebresc! þæt is eft gereht, rume bi gerynum: "Nu is rodera weard,  </dd> <dt>135</dt> <dd> god sylfa mid us." Swa þæt gomele gefyrn ealra cyninga cyning ond þone clænan eac sacerd soðlice sægdon toweard, swa se mæra iu, Melchisedech, gleaw in gæste godþrym onwrah </dd> <dt>140</dt> <dd> eces alwaldan. Se wæs æ bringend, lara lædend, þam longe his hyhtan hidercyme, swa him gehaten wæs, þætte sunu meotudes sylfa wolde gefælsian foldan mægðe, </dd> <dt>145</dt> <dd> swylce grundas eac gæstes mægne siþe gesecan. Nu hie softe þæs bidon in bendum hwonne bearn godes cwome to cearigum. Forþon cwædon swa, suslum geslæhte: "Nu þu sylfa cum,  </dd> <dt>150</dt> <dd> heofones heahcyning.  Bring us hælolif,  werigum witeþeowum,  wope forcymenum,  bitrum brynetearum.  Is seo bot gelong  eal æt þe anum  ...... oferþearfum.  Hæftas hygegeomre  hider ...es;  </dd> <dt>155</dt> <dd> ne læt þe behindan,  þonne þu heonan cyrre,  mænigo þus micle,  ac þu miltse on us  gecyð cynelice,  Crist nergende,  wuldres æþeling,  ne læt awyrgde ofer us  onwald agan.  Læf us ecne gefean  </dd> <dt>160</dt> <dd> wuldres þines,  þæt þec weorðien,  weoroda wuldorcyning,  þa þu geworhtes ær  hondum þinum.  þu in heannissum  wunast wideferh  mid waldend fæder." "Eala Ioseph min, Iacobes bearn,  </dd> <dt>165</dt> <dd> mæg Dauides,  mæran cyninges,  nu þu freode scealt  fæste gedælan,  alætan lufan mine!" "Ic lungre eam deope gedrefed,  dome bereafod,  forðon ic worn for þe  worde hæbbe  </dd> <dt>170</dt> <dd> sidra sorga  ond sarcwida,  hearmes gehyred,  ond me hosp sprecað,  tornworda fela.  Ic tearas sceal  geotan geomormod.  God eaþe mæg  gehælan hygesorge  heortan minre,  </dd> <dt>175</dt> <dd> afrefran feasceaftne.  Eala fæmne geong,  mægð Maria!" Hwæt bemurnest ðu, cleopast cearigende? Ne ic culpan in þe, incan ænigne, æfre onfunde, womma geworhtra, ond þu þa word spricest </dd> <dt>180</dt> <dd> swa þu sylfa sie synna gehwylcre firena gefylled." Ic to fela hæbbe  þæs byrdscypes  bealwa onfongen!  Hu mæg ic ladigan  laþan spræce,  oþþe ondsware  ænige findan  </dd> <dt>185</dt> <dd> wraþum towiþere?  Is þæt wide cuð  þæt ic of þam torhtan  temple dryhtnes  onfeng freolice  fæmnan clæne,  womma lease,  ond nu gehwyrfed is  þurh nathwylces.  Me nawþer deag,  </dd> <dt>190</dt> <dd> secge ne swige.  Gif ic soð sprece,  þonne sceal Dauides  dohtor sweltan,  stanum astyrfed.  Gen strengre is  þæt ic morþor hele;  scyle manswara,  laþ leoda gehwam  lifgan siþþan,  </dd> <dt>195</dt> <dd> fracoð in folcum." þa seo fæmne onwrah ryhtgeryno, ond þus reordade: "Soð ic secge þurh sunu meotudes,  gæsta geocend,  þæt ic gen ne conn  þurh gemæcscipe  monnes ower,  </dd> <dt>200</dt> <dd> ænges on eorðan,  ac me eaden wearð,  geongre in geardum,  þæt me Gabrihel,  heofones heagengel,  hælo gebodade.  Sægde soðlice  þæt me swegles gæst  leoman onlyhte,  sceolde ic lifes þrym  </dd> <dt>205</dt> <dd> geberan, beorhtne sunu,  bearn eacen godes,  torhtes tirfruman.  Nu ic his tempel eam  gefremed butan facne,  in me frofre gæst  geeardode.  Nu þu ealle forlæt  sare sorgceare.  Saga ecne þonc  </dd> <dt>210</dt> <dd> mærum meotodes sunu  þæt ic his modor gewearð,  fæmne forð seþeah,  ond þu fæder cweden  woruldcund bi wene;  sceolde witedom  in him sylfum beon  soðe gefylled." Eala þu soða ond þu sibsuma </dd> <dt>215</dt> <dd> ealra cyninga cyning, Crist ælmihtig, hu þu ær wære eallum geworden worulde þrymmum mid þinne wuldorfæder cild acenned þurh his cræft ond meaht! Nis ænig nu eorl under lyfte, </dd> <dt>220</dt> <dd> secg searoþoncol, to þæs swiðe gleaw þe þæt asecgan mæge sundbuendum, areccan mid ryhte, hu þe rodera weard æt frymðe genom him to freobearne. þæt wæs þara þinga þe her þeoda cynn </dd> <dt>225</dt> <dd> gefrugnen mid folcum æt fruman ærest geworden under wolcnum, þæt witig god, lifes ordfruma, leoht ond þystro gedælde dryhtlice, ond him wæs domes geweald, ond þa wisan abead weoroda ealdor: </dd> <dt>230</dt> <dd> "Nu sie geworden forþ a to widan feore  leoht, lixende gefea,  lifgendra gehwam  þe in cneorissum  cende weorðen." Ond þa sona gelomp, þa hit swa sceolde, leoma leohtade leoda mægþum, </dd> <dt>235</dt> <dd> torht mid tunglum, æfter þon tida bigong. Sylfa sette þæt þu sunu wære efeneardigende mid þinne engan frean ærþon oht þisses æfre gewurde. þu eart seo snyttro þe þas sidan gesceaft </dd> <dt>240</dt> <dd> mid þi waldende worhtes ealle. Forþon nis ænig þæs horsc, ne þæs hygecræftig, þe þin fromcyn mæge fira bearnum sweotule geseþan. Cum, nu, sigores weard, meotod moncynnes, ond þine miltse her </dd> <dt>245</dt> <dd> arfæst ywe! Us is eallum neod þæt we þin medrencynn motan cunnan, ryhtgeryno, nu we areccan ne mægon þæt fædrencynn fier owihte. þu þisne middangeard milde geblissa </dd> <dt>250</dt> <dd> þurh ðinne hercyme, hælende Crist, ond þa gyldnan geatu, þe in geardagum ful longe ær bilocen stodan, heofona heahfrea, hat ontynan, ond usic þonne gesece þurh þin sylfes gong </dd> <dt>255</dt> <dd> eaðmod to eorþan. Us is þinra arna þearf! Hafað se awyrgda wulf tostenced, deor dædscua, dryhten, þin eowde, wide towrecene. þæt ðu, waldend, ær blode gebohtes, þæt se bealofulla </dd> <dt>260</dt> <dd> hyneð heardlice, ond him on hæft nimeð ofer usse nioda lust. Forþon we, nergend, þe biddað geornlice breostgehygdum þæt þu hrædlice helpe gefremme wergum wreccan, þæt se wites bona </dd> <dt>265</dt> <dd> in helle grund hean gedreose, ond þin hondgeweorc, hæleþa scyppend, mote arisan ond on ryht cuman to þam upcundan æþelan rice, þonan us ær þurh synlust se swearta gæst </dd> <dt>270</dt> <dd> forteah ond fortylde, þæt we, tires wone, a butan ende sculon ermþu dreogan, butan þu usic þon ofostlicor, ece dryhten, æt þam leodsceaþan, lifgende god, helm alwihta, hreddan wille. </dd> <dt>275</dt> <dd> Eala þu mæra middangeardes seo clæneste cwen ofer eorþan þara þe gewurde to widan feore, hu þec mid ryhte ealle reordberend hatað ond secgað, hæleð geond foldan, </dd> <dt>280</dt> <dd> bliþe mode, þæt þu bryd sie þæs selestan swegles bryttan. Swylce þa hyhstan on heofonum eac, Cristes þegnas, cweþað ond singað þæt þu sie hlæfdige halgum meahtum </dd> <dt>285</dt> <dd> wuldorweorudes, ond worldcundra hada under heofonum, ond helwara. Forþon þu þæt ana ealra monna geþohtest þrymlice, þristhycgende, þæt þu þinne mægðhad meotude brohtes, </dd> <dt>290</dt> <dd> sealdes butan synnum. Nan swylc ne cwom ænig oþer ofer ealle men, bryd beaga hroden, þe þa beorhtan lac to heofonhame hlutre mode siþþan sende. Forðon heht sigores fruma </dd> <dt>295</dt> <dd> his heahbodan hider gefleogan of his mægenþrymme ond þe meahta sped snude cyðan, þæt þu sunu dryhtnes þurh clæne gebyrd cennan sceolde monnum to miltse, ond þe, Maria, forð </dd> <dt>300</dt> <dd> efne unwemme a gehealdan. Eac we þæt gefrugnon, þæt gefyrn bi þe soðfæst sægde sum woðbora in ealddagum, Esaias, þæt he wære gelæded þæt he lifes gesteald </dd> <dt>305</dt> <dd> in þam ecan ham eal sceawode. Wlat þa swa wisfæst witga geond þeodland oþþæt he gestarode þær gestaþelad wæs æþelic ingong. Eal wæs gebunden deoran since duru ormæte, </dd> <dt>310</dt> <dd> wundurclommum bewriþen. Wende swiðe þæt ænig elda æfre ne meahte swa fæstlice forescyttelsas on ecnesse o inhebban, oþþe ðæs ceasterhlides clustor onlucan, </dd> <dt>315</dt> <dd> ær him godes engel þurh glædne geþonc þa wisan onwrah ond þæt word acwæð: "Ic þe mæg secgan þæt soð gewearð  þæt ðas gyldnan gatu  giet sume siþe  god sylf wile  gæstes mægne  </dd> <dt>320</dt> <dd> gefælsian,  fæder ælmihtig,  ond þurh þa fæstan locu  foldan neosan,  ond hio þonne æfter him  ece stondað  simle singales  swa beclysed  þæt nænig oþer,  nymðe nergend god,  </dd> <dt>325</dt> <dd> hy æfre ma  eft onluceð." Nu þæt is gefylled þæt se froda þa mid eagum þær on wlatade. þu eart þæt wealldor, þurh þe waldend frea æne on þas eorðan ut siðade, </dd> <dt>330</dt> <dd> ond efne swa þec gemette, meahtum gehrodene, clæne ond gecorene, Crist ælmihtig. Swa ðe æfter him engla þeoden eft unmæle ælces þinges lioþucægan bileac, lifes brytta. </dd> <dt>335</dt> <dd> Iowa us nu þa are þe se engel þe, godes spelboda, Gabriel brohte. Huru þæs biddað burgsittende þæt ðu þa frofre folcum cyðe, þinre sylfre sunu. Siþþan we motan </dd> <dt>340</dt> <dd> anmodlice ealle hyhtan, nu we on þæt bearn foran breostum stariað. Geþinga us nu þristum wordum þæt he us ne læte leng owihte in þisse deaðdene gedwolan hyran, </dd> <dt>345</dt> <dd> ac þæt he usic geferge in fæder rice, þær we sorglease siþþan motan wunigan in wuldre mid weoroda god. Eala þu halga heofona dryhten, þu mid fæder þinne gefyrn wære </dd> <dt>350</dt> <dd> efenwesende in þam æþelan ham. Næs ænig þa giet engel geworden, ne þæs miclan mægenþrymmes nan ðe in roderum up rice biwitigað, þeodnes þryðgesteald ond his þegnunga, </dd> <dt>355</dt> <dd> þa þu ærest wære mid þone ecan frean sylf settende þas sidan gesceaft, brade brytengrundas. Bæm inc is gemæne heahgæst hleofæst. We þe, hælend Crist, þurh eaðmedu ealle biddað </dd> <dt>360</dt> <dd> þæt þu gehyre hæfta stefne, þinra niedþiowa, nergende god, hu we sind geswencte þurh ure sylfra gewill. Habbað wræcmæcgas wergan gæstas, hetlen helsceaþa, hearde genyrwad, </dd> <dt>365</dt> <dd> gebunden bealorapum. Is seo bot gelong eall æt þe anum, ece dryhten. Hreowcearigum help, þæt þin hidercyme afrefre feasceafte, þeah we fæhþo wið þec þurh firena lust gefremed hæbben. </dd> <dt>370</dt> <dd> Ara nu onbehtum ond usse yrmþa geþenc, hu we tealtrigað tydran mode, hwearfiað heanlice. Cym nu, hæleþa cyning, ne lata to lange. Us is lissa þearf, þæt þu us ahredde ond us hælogiefe </dd> <dt>375</dt> <dd> soðfæst sylle, þæt we siþþan forð þa sellan þing symle moten geþeon on þeode, þinne willan. Eala seo wlitige, weorðmynda full, heah ond halig, heofoncund þrynes, </dd> <dt>380</dt> <dd> brade geblissad geond brytenwongas þa mid ryhte sculon reordberende, earme eorðware ealle mægene hergan healice, nu us hælend god wærfæst onwrah þæt we hine witan moton. </dd> <dt>385</dt> <dd> Forþon hy, dædhwæte, dome geswiðde, þæt soðfæste seraphinnes cynn, uppe mid englum a bremende, unaþreotendum þrymmum singað ful healice hludan stefne, </dd> <dt>390</dt> <dd> fægre feor ond neah. Habbaþ folgoþa cyst mid cyninge. Him þæt Crist forgeaf, þæt hy motan his ætwiste eagum brucan simle singales, swegle gehyrste, weorðian waldend wide ond side, </dd> <dt>395</dt> <dd> ond mid hyra fiþrum frean ælmihtges onsyne weardiað, ecan dryhtnes, ond ymb þeodenstol þringað georne hwylc hyra nehst mæge ussum nergende flihte lacan friðgeardum in. </dd> <dt>400</dt> <dd> Lofiað leoflicne ond in leohte him þa word cweþað, ond wuldriað æþelne ordfruman ealra gesceafta: "Halig eart þu, halig, heahengla brego,  soð sigores frea,  simle þu bist halig,  </dd> <dt>405</dt> <dd> dryhtna dryhten!  A þin dom wunað  eorðlic mid ældum  in ælce tid  wide geweorþad.  þu eart weoroda god,  forþon þu gefyldest  foldan ond rodoras,  wigendra hleo,  wuldres þines,  </dd> <dt>410</dt> <dd> helm alwihta.  Sie þe in heannessum  ece hælo,  ond in eorþan lof,  beorht mid beornum.  þu gebletsad leofa,  þe in dryhtnes noman  dugeþum cwome  heanum to hroþre.  þe in heahþum sie  </dd> <dt>415</dt> <dd> a butan ende  ece herenis." Eala hwæt, þæt is wræclic wrixl in wera life, þætte moncynnes milde scyppend onfeng æt fæmnan flæsc unwemme, ond sio weres friga wiht ne cuþe, </dd> <dt>420</dt> <dd> ne þurh sæd ne cwom sigores agend monnes ofer moldan; ac þæt wæs ma cræft þonne hit eorðbuend ealle cuþan þurh geryne, hu he, rodera þrim, heofona heahfrea, helpe gefremede </dd> <dt>425</dt> <dd> monna cynne þurh his modor hrif. Ond swa forðgongende folca nergend his forgifnesse gumum to helpe dæleð dogra gehwam, dryhten weoroda. Forþon we hine domhwate dædum ond wordum </dd> <dt>430</dt> <dd> hergen holdlice. þæt is healic ræd monna gehwylcum þe gemynd hafað, þæt he symle oftost ond inlocast ond geornlicost god weorþige. He him þære lisse lean forgildeð, </dd> <dt>435</dt> <dd> se gehalgoda hælend sylfa, efne in þam eðle þær he ær ne cwom, in lifgendra londes wynne, þær he gesælig siþþan eardað, ealne widan feorh wunað butan ende. Amen. </dd> <dt>440</dt> <dd> Nu ðu geornlice gæstgerynum, mon se mæra, modcræfte sec þurh sefan snyttro, þæt þu soð wite hu þæt geeode, þa se ælmihtiga acenned wearð þurh clænne had, </dd> <dt>445</dt> <dd> siþþan he Marian, mægða weolman, mærre meowlan, mundheals geceas, þæt þær in hwitum hræglum gewerede englas ne oðeowdun, þa se æþeling cwom, beorn in Betlem. Bodan wæron gearwe </dd> <dt>450</dt> <dd> þa þurh hleoþorcwide hyrdum cyðdon, sægdon soðne gefean, þætte sunu wære in middangeard meotudes acenned, in Betleme. Hwæþre in bocum ne cwið þæt hy in hwitum þær hræglum oðywden </dd> <dt>455</dt> <dd> in þa æþelan tid, swa hie eft dydon ða se brega mæra to Bethania, þeoden þrymfæst, his þegna gedryht gelaðade, leof weorud. Hy þæs lareowes on þam wildæge word ne gehyrwdon, </dd> <dt>460</dt> <dd> hyra sincgiefan. Sona wæron gearwe, hæleð mid hlaford, to þære halgan byrg, þær him tacna fela tires brytta onwrah, wuldres helm, wordgerynum, ærþon up stige ancenned sunu, </dd> <dt>465</dt> <dd> efenece bearn, agnum fæder, þæs ymb feowertig þe he of foldan ær from deaðe aras, dagena rimes. Hæfde þa gefylled, swa ær biforan sungon, witgena word geond woruld innan </dd> <dt>470</dt> <dd> þurh his þrowinga. þegnas heredon, lufedun leofwendum lifes agend, fæder frumsceafta. He him fægre þæs leofum gesiþum lean æfter geaf, ond þæt word acwæð waldend engla, </dd> <dt>475</dt> <dd> gefysed, frea mihtig, to fæder rice: "Gefeoð ge on ferððe! Næfre ic from hweorfe,  ac ic lufan symle  læste wið eowic,  ond eow meaht giefe  ond mid wunige,  awo to ealdre,  þæt eow æfre ne bið  </dd> <dt>480</dt> <dd> þurh gife mine  godes onsien.  Farað nu geond ealne  yrmenne grund,  geond widwegas,  weoredum cyðað,  bodiað ond bremað  beorhtne geleafan,  ond fulwiað  folc under roderum.  </dd> <dt>485</dt> <dd> Hweorfað to hæþnum,  hergas breotaþ,  fyllað ond feogað,  feondscype dwæscað,  sibbe sawað  on sefan manna  þurh meahta sped.  Ic eow mid wunige,  forð on frofre,  ond eow friðe healde  </dd> <dt>490</dt> <dd> strengðu staþolfæstre  on stowa gehware." ða wearð semninga sweg on lyfte hlud gehyred. Heofonengla þreat, weorud wlitescyne, wuldres aras, cwomun on corðre. Cyning ure gewat </dd> <dt>495</dt> <dd> þurh þæs temples hrof þær hy to segun, þa þe leofes þa gen last weardedun on þam þingstede, þegnas gecorene. Gesegon hi on heahþu hlaford stigan, godbearn of grundum. Him wæs geomor sefa </dd> <dt>500</dt> <dd> hat æt heortan, hyge murnende, þæs þe hi swa leofne leng ne mostun geseon under swegle. Song ahofun aras ufancunde, æþeling heredun, lofedun liffruman, leohte gefegun </dd> <dt>505</dt> <dd> þe of þæs hælendes heafelan lixte. Gesegon hy ælbeorhte englas twegen fægre ymb þæt frumbearn frætwum blican, cyninga wuldor. Cleopedon of heahþu wordum wrætlicum ofer wera mengu </dd> <dt>510</dt> <dd> beorhtan reorde: "Hwæt bidað ge,  Galilesce  guman on hwearfte?  Nu ge sweotule geseoð  soðne dryhten  on swegl faran;  sigores agend  wile up heonan  eard gestigan,  </dd> <dt>515</dt> <dd> æþelinga ord,  mid þas engla gedryht,  ealra folca fruma,  fæder eþelstoll.  We mid þyslice  þreate willað  ofer heofona gehlidu  hlaford fergan  to þære beorhtan byrg  mid þas bliðan gedryht,  </dd> <dt>520</dt> <dd> ealra sigebearna  þæt seleste  ond æþeleste,  þe ge her on stariað  ond in frofre geseoð  frætwum blican.  Wile eft swa þeah  eorðan mægðe  sylfa gesecan  side herge,  </dd> <dt>525</dt> <dd> ond þonne gedeman  dæda gehwylce  þara ðe gefremedon  folc under roderum." ða wæs wuldres weard wolcnum bifongen, heahengla cyning, ofer hrofas upp, haligra helm. Hyht wæs geniwad, </dd> <dt>530</dt> <dd> blis in burgum, þurh þæs beornes cyme. Gesæt sigehremig on þa swiþran hand ece eadfruma agnum fæder. Gewitan him þa gongan to Hierusalem hæleð hygerofe, in þa halgan burg, </dd> <dt>535</dt> <dd> geomormode, þonan hy god nyhst up stigende eagum segun, hyra wilgifan. þær wæs wopes hring, torne bitolden; wæs seo treowlufu hat æt heortan, hreðer innan weoll, </dd> <dt>540</dt> <dd> beorn breostsefa. Bidon ealle þær þegnas þrymfulle þeodnes gehata in þære torhtan byrig tyn niht þa gen, swa him sylf bibead swegles agend, ærþon up stige ealles waldend </dd> <dt>545</dt> <dd> on heofona gehyld. Hwite cwoman eorla eadgiefan englas togeanes. ðæt is wel cweden, swa gewritu secgað, þæt him albeorhte englas togeanes in þa halgan tid heapum cwoman, </dd> <dt>550</dt> <dd> sigan on swegle. þa wæs symbla mæst geworden in wuldre. Wel þæt gedafenað þæt to þære blisse, beorhte gewerede, in þæs þeodnes burg þegnas cwoman, weorud wlitescyne. Gesegon wilcuman </dd> <dt>555</dt> <dd> on heahsetle heofones waldend, folca feorhgiefan, frætwum ealles waldend middangeardes ond mægenþrymmes. "Hafað nu se halga helle bireafod  ealles þæs gafoles  þe hi geardagum  </dd> <dt>560</dt> <dd> in þæt orlege  unryhte swealg.  Nu sind forcumene  ond in cwicsusle  gehynde ond gehæfte,  in helle grund  duguþum bidæled,  deofla cempan.  Ne meahtan wiþerbrogan  wige spowan,  </dd> <dt>565</dt> <dd> wæpna wyrpum,  siþþan wuldres cyning,  heofonrices helm,  hilde gefremede  wiþ his ealdfeondum  anes meahtum,  þær he of hæfte ahlod  huþa mæste  of feonda byrig,  folces unrim,  </dd> <dt>570</dt> <dd> þisne ilcan þreat  þe ge her on stariað.  Wile nu gesecan  sawla nergend  gæsta giefstol,  godes agen bearn,  æfter guðplegan.  Nu ge geare cunnon  hwæt se hlaford is  se þisne here lædeð,  </dd> <dt>575</dt> <dd> nu ge fromlice  freondum togeanes  gongað glædmode.  Geatu, ontynað!  Wile in to eow  ealles waldend,  cyning on ceastre,  corðre ne lytle,  fyrnweorca fruma,  folc gelædan  </dd> <dt>580</dt> <dd> in dreama dream, ðe he on deoflum genom þurh his sylfes sygor. Sib sceal gemæne englum ond ældum a forð heonan wesan wideferh. Wær is ætsomne godes ond monna, gæsthalig treow, </dd> <dt>585</dt> <dd> lufu, lifes hyht, ond ealles leohtes gefea."  Hwæt, we nu gehyrdan  hu þæt hælubearn  þurh his hydercyme  hals eft forgeaf,  gefreode ond gefreoþade  folc under wolcnum,  mære meotudes sunu,  þæt nu monna gehwylc  </dd> <dt>590</dt> <dd> cwic þendan her wunað,  geceosan mot  swa helle hienþu  swa heofones mærþu,  swa þæt leohte leoht  swa ða laþan niht,  swa þrymmes þræce  swa þystra wræce,  swa mid dryhten dream  swa mid deoflum hream,  </dd> <dt>595</dt> <dd> swa wite mid wraþum  swa wuldor mid arum,  swa lif swa deað,  swa him leofre bið  to gefremmanne,  þenden flæsc ond gæst  wuniað in worulde.  Wuldor þæs age  þrynysse þrym,  þonc butan ende!  </dd> <dt>600</dt> <dd> ðæt is þæs wyrðe  þætte werþeode  secgen dryhtne þonc  duguða gehwylcre  þe us sið ond ær  simle gefremede  þurh monigfealdra  mægna geryno.  He us æt giefeð  ond æhta sped,  </dd> <dt>605</dt> <dd> welan ofer widlond,  ond weder liþe under swegles hleo. Sunne ond mona, æþelast tungla eallum scinað, heofoncondelle, hæleþum on eorðan. Dreoseð deaw ond ren, duguðe weccaþ </dd> <dt>610</dt> <dd> to feorhnere fira cynne, iecað eorðwelan. þæs we ealles sculon secgan þonc ond lof þeodne ussum, ond huru þære hælo þe he us to hyhte forgeaf, ða he þa yrmpðu eft oncyrde </dd> <dt>615</dt> <dd> æt his upstige þe we ær drugon, ond geþingade þeodbuendum wið fæder swæsne fæhþa mæste, cyning anboren. Cwide eft onhwearf saulum to sibbe, se þe ær sungen wæs </dd> <dt>620</dt> <dd> þurh yrne hyge ældum to sorge: "Ic þec ofer eorðan geworhte, on þære þu scealt yrmþum lifgan,  wunian in gewinne  ond wræce dreogan,  feondum to hroþor  fusleoð galan,  ond to þære ilcan scealt  eft geweorþan,  </dd> <dt>625</dt> <dd> wyrmum aweallen,  þonan wites fyr  of þære eorðan scealt  eft gesecan." Hwæt, us þis se æþeling yðre gefremede þa he leomum onfeng ond lichoman, monnes magutudre! Siþþan meotodes sunu </dd> <dt>630</dt> <dd> engla eþel up gestigan wolde, weoroda god, us se willa bicwom heanum to helpe on þa halgan tid. Bi þon giedd awræc Iob, swa he cuðe, herede helm wera, hælend lofede, </dd> <dt>635</dt> <dd> ond mid siblufan sunu waldendes freonoman cende, ond hine fugel nemde, þone Iudeas ongietan ne meahtan in ðære godcundan gæstes strengðu. Wæs þæs fugles flyht feondum on eorþan </dd> <dt>640</dt> <dd> dyrne ond degol, þam þe deorc gewit hæfdon on hreþre, heortan stænne. Noldan hi þa torhtan tacen oncnawan þe him beforan fremede freobearn godes, monig mislicu, geond middangeard. </dd> <dt>645</dt> <dd> Swa se fæla fugel flyges cunnode; hwilum engla eard up gesohte, modig meahtum strang, þone maran ham, hwilum he to eorþan eft gestylde, þurh gæstes giefe grundsceat sohte, </dd> <dt>650</dt> <dd> wende to worulde. Bi þon se witga song: "He wæs upp hafen engla fæðmum  in his þa miclan  meahta spede,  heah ond halig,  ofer heofona þrym." Ne meahtan þa þæs fugles flyht gecnawan </dd> <dt>655</dt> <dd> þe þæs upstiges ondsæc fremedon, ond þæt ne gelyfdon, þætte liffruma in monnes hiw ofer mægna þrym, halig from hrusan, ahafen wurde. ða us geweorðade se þas world gescop, </dd> <dt>660</dt> <dd> godes gæstsunu, ond us giefe sealde, uppe mid englum ece staþelas, ond eac monigfealde modes snyttru seow ond sette geond sefan monna. Sumum wordlaþe wise sendeð </dd> <dt>665</dt> <dd> on his modes gemynd þurh his muþes gæst, æðele ondgiet. Se mæg eal fela singan ond secgan þam bið snyttru cræft bifolen on ferðe. Sum mæg fingrum wel hlude fore hæleþum hearpan stirgan, </dd> <dt>670</dt> <dd> gleobeam gretan. Sum mæg godcunde reccan ryhte æ. Sum mæg ryne tungla secgan, side gesceaft. Sum mæg searolice wordcwide writan. Sumum wiges sped giefeð æt guþe, þonne gargetrum </dd> <dt>675</dt> <dd> ofer scildhreadan sceotend sendað, flacor flangeweorc. Sum mæg fromlice ofer sealtne sæ sundwudu drifan, hreran holmþræce. Sum mæg heanne beam stælgne gestigan. Sum mæg styled sweord, </dd> <dt>680</dt> <dd> wæpen gewyrcan. Sum con wonga bigong, wegas widgielle. Swa se waldend us, godbearn on grundum, his giefe bryttað. Nyle he ængum anum ealle gesyllan gæstes snyttru, þy læs him gielp sceþþe </dd> <dt>685</dt> <dd> þurh his anes cræft ofer oþre forð. ðus god meahtig geofum unhneawum, cyning alwihta, cræftum weorðaþ eorþan tuddor; swylce eadgum blæd seleð on swegle, sibbe ræreþ </dd> <dt>690</dt> <dd> ece to ealdre engla ond monna; swa he his weorc weorþað. Bi þon se witga cwæð þæt ahæfen wæren halge gimmas, hædre heofontungol, healice upp, sunne ond mona. Hwæt sindan þa </dd> <dt>695</dt> <dd> gimmas swa scyne buton god sylfa? He is se soðfæsta sunnan leoma, englum ond eorðwarum æþele scima. Ofer middangeard mona lixeð, gæstlic tungol, swa seo godes circe </dd> <dt>700</dt> <dd> þurh gesomninga soðes ond ryhtes beorhte bliceð. Swa hit on bocum cwiþ, siþþan of grundum godbearn astag, cyning clænra gehwæs, þa seo circe her æfyllendra eahtnysse bad </dd> <dt>705</dt> <dd> under hæþenra hyrda gewealdum. þær ða synsceaðan soþes ne giemdon, gæstes þearfe, ac hi godes tempel bræcan ond bærndon, blodgyte worhtan, feodan ond fyldon. Hwæþre forð bicwom </dd> <dt>710</dt> <dd> þurh gæstes giefe godes þegna blæd æfter upstige ecan dryhtnes. Bi þon Salomon song, sunu Dauiþes, giedda gearosnottor gæstgerynum, waldend werþeoda, ond þæt word acwæð: </dd> <dt>715</dt> <dd> "Cuð þæt geweorðeð, þætte cyning engla,  meotud meahtum swið,  munt gestylleð,  gehleapeð hea dune,  hyllas ond cnollas  bewrið mid his wuldre,  woruld alyseð,  ealle eorðbuend,  þurh þone æþelan styll." </dd> <dt>720</dt> <dd> Wæs se forma hlyp þa he on fæmnan astag, mægeð unmæle, ond þær mennisc hiw onfeng butan firenum þæt to frofre gewearð eallum eorðwarum. Wæs se oþer stiell bearnes gebyrda, þa he in binne wæs </dd> <dt>725</dt> <dd> in cildes hiw claþum bewunden, ealra þrymma þrym. Wæs se þridda hlyp, rodorcyninges ræs, þa he on rode astag, fæder, frofre gæst. Wæs se feorða stiell in byrgenne, þa he þone beam ofgeaf, </dd> <dt>730</dt> <dd> foldærne fæst. Wæs se fifta hlyp þa he hellwarena heap forbygde in cwicsusle, cyning inne gebond, feonda foresprecan, fyrnum teagum, gromhydigne, þær he gen ligeð </dd> <dt>735</dt> <dd> in carcerne clommum gefæstnad, synnum gesæled. Wæs se siexta hlyp, haliges hyhtplega, þa he to heofonum astag on his ealdcyððe. þa wæs engla þreat on þa halgan tid hleahtre bliþe </dd> <dt>740</dt> <dd> wynnum geworden. Gesawan wuldres þrym, æþelinga ord, eðles neosan, beorhtra bolda. þa wearð burgwarum eadgum ece gefea æþelinges plega. þus her on grundum godes ece bearn </dd> <dt>745</dt> <dd> ofer heahhleoþu hlypum stylde, modig æfter muntum. Swa we men sculon heortan gehygdum hlypum styllan of mægne in mægen, mærþum tilgan þæt we to þam hyhstan hrofe gestigan </dd> <dt>750</dt> <dd> halgum weorcum, þær is hyht ond blis, geþungen þegnweorud. Is us þearf micel þæt we mid heortan hælo secen, þær we mid gæste georne gelyfað þæt þæt hælobearn heonan up stige </dd> <dt>755</dt> <dd> mid usse lichoman, lifgende god. Forþon we a sculon idle lustas, synwunde forseon, ond þæs sellran gefeon. Habbað we us to frofre fæder on roderum ælmeahtigne. He his aras þonan, </dd> <dt>760</dt> <dd> halig of heahðu, hider onsendeð, þa us gescildaþ wið sceþþendra eglum earhfarum, þi læs unholdan wunde gewyrcen, þonne wrohtbora in folc godes forð onsendeð </dd> <dt>765</dt> <dd> of his brægdbogan biterne stræl. Forþon we fæste sculon wið þam færscyte symle wærlice wearde healdan, þy læs se attres ord in gebuge, biter bordgelac, under banlocan, </dd> <dt>770</dt> <dd> feonda færsearo. þæt bið frecne wund, blatast benna. Utan us beorgan þa, þenden we on eorðan eard weardien; utan us to fæder freoþa wilnian, biddan bearn godes ond þone bliðan gæst </dd> <dt>775</dt> <dd> þæt he us gescilde wið sceaþan wæpnum, laþra lygesearwum, se us lif forgeaf, leomu, lic ond gæst. Si him lof symle þurh woruld worulda, wuldor on heofnum. Ne þearf him ondrædan deofla strælas </dd> <dt>780</dt> <dd> ænig on eorðan ælda cynnes, gromra garfare, gif hine god scildeþ, duguða dryhten. Is þam dome neah þæt we gelice sceolon leanum hleotan, swa we widefeorh weorcum hlodun </dd> <dt>785</dt> <dd> geond sidne grund. Us secgað bec hu æt ærestan eadmod astag in middangeard mægna goldhord, in fæmnan fæðm freobearn godes, halig of heahþu. Huru ic wene me </dd> <dt>790</dt> <dd> ond eac ondræde dom ðy reþran, ðonne eft cymeð engla þeoden, þe ic ne heold teala þæt me hælend min on bocum bibead. Ic þæs brogan sceal geseon synwræce, þæs þe ic soð talge, </dd> <dt>795</dt> <dd> þær monig beoð on gemot læded fore onsyne eces deman. þonne cen cwacað, gehyreð cyning mæðlan, rodera ryhtend, sprecan reþe word þam þe him ær in worulde wace hyrdon, </dd> <dt>800</dt> <dd> þendan yr ond nyd yþast meahtan frofre findan. þær sceal forht monig on þam wongstede werig bidan hwæt him æfter dædum deman wille wraþra wita. Biþ se wen scæcen </dd> <dt>805</dt> <dd> eorþan frætwa. ur wæs longe lagu flodum bilocen, lifwynna dæl, feoh on foldan. þonne frætwe sculon byrnan on bæle; blac rasetteð recen reada leg, reþe scriþeð </dd> <dt>810</dt> <dd> geond woruld wide. Wongas hreosað, burgstede berstað. Brond bið on tyhte, æleð ealdgestreon unmurnlice, gæsta gifrast, þæt geo guman heoldan, þenden him on eorþan onmedla wæs. </dd> <dt>815</dt> <dd> Forþon ic leofra gehwone læran wille þæt he ne agæle gæstes þearfe, ne on gylp geote, þenden god wille þæt he her in worulde wunian mote, somed siþian sawel in lice, </dd> <dt>820</dt> <dd> in þam gæsthofe. Scyle gumena gehwylc on his geardagum georne biþencan þæt us milde bicwom meahta waldend æt ærestan þurh þæs engles word. Bið nu eorneste þonne eft cymeð, </dd> <dt>825</dt> <dd> reðe ond ryhtwis. Rodor bið onhrered, ond þas miclan gemetu middangeardes beofiað þonne. Beorht cyning leanað þæs þe hy on eorþan eargum dædum lifdon leahtrum fa. þæs hi longe sculon </dd> <dt>830</dt> <dd> ferðwerige onfon in fyrbaðe, wælmum biwrecene, wraþlic ondlean, þonne mægna cyning on gemot cymeð, þrymma mæste. þeodegsa bið hlud gehyred bi heofonwoman, </dd> <dt>835</dt> <dd> cwaniendra cirm, cerge reotað fore onsyne eces deman, þa þe hyra weorcum wace truwiað. ðær biþ oðywed egsa mara þonne from frumgesceape gefrægen wurde </dd> <dt>840</dt> <dd> æfre on eorðan. þær bið æghwylcum synwyrcendra on þa snudan tid leofra micle þonne eall þeos læne gesceaft, þær he hine sylfne on þam sigeþreate behydan mæge, þonne herga fruma, </dd> <dt>845</dt> <dd> æþelinga ord, eallum demeð, leofum ge laðum, lean æfter ryhte, þeoda gehwylcre. Is us þearf micel þæt we gæstes wlite ær þam gryrebrogan on þas gæsnan tid georne biþencen. </dd> <dt>850</dt> <dd> Nu is þon gelicost swa we on laguflode ofer cald wæter ceolum liðan geond sidne sæ, sundhengestum, flodwudu fergen. Is þæt frecne stream yða ofermæta þe we her on lacað </dd> <dt>855</dt> <dd> geond þas wacan woruld, windge holmas ofer deop gelad. Wæs se drohtað strong ærþon we to londe geliden hæfdon ofer hreone hrycg. þa us help bicwom, þæt us to hælo hyþe gelædde, </dd> <dt>860</dt> <dd> godes gæstsunu, ond us giefe sealde þæt we oncnawan magun ofer ceoles bord hwær we sælan sceolon sundhengestas, ealde yðmearas, ancrum fæste. Utan us to þære hyðe hyht staþelian, </dd> <dt>865</dt> <dd> ða us gerymde rodera waldend, halge on heahþu, þa he heofonum astag. ðonne mid fere foldbuende se micla dæg meahtan dryhtnes æt midre niht mægne bihlæmeð, </dd> <dt>870</dt> <dd> scire gesceafte, swa oft sceaða fæcne, þeof þristlice, þe on þystre fareð, on sweartre niht, sorglease hæleð semninga forfehð slæpe gebundne, eorlas ungearwe yfles genægeð. </dd> <dt>875</dt> <dd> Swa on Syne beorg somod up cymeð mægenfolc micel, meotude getrywe, beorht ond bliþe. Him weorþeð blæd gifen! þonne from feowerum foldan sceatum, þam ytemestum eorþan rices, </dd> <dt>880</dt> <dd> englas ælbeorhte on efen blawað byman on brehtme. Beofað middangeard, hruse under hæleþum. Hlydað tosomne, trume ond torhte, wið tungla gong, singað ond swinsiaþ suþan ond norþan, </dd> <dt>885</dt> <dd> eastan ond westan, ofer ealle gesceaft. Weccað of deaðe dryhtgumena bearn, eall monna cynn, to meotudsceafte egeslic of þære ealdan moldan, hatað hy upp astandan sneome of slæpe þy fæstan. þær mon mæg sorgende folc </dd> <dt>890</dt> <dd> gehyran hygegeomor, hearde gefysed, cearum cwiþende cwicra gewyrhtu, forhte afærde. þæt bið foretacna mæst þara þe ær oþþe sið æfre gewurde monnum oþywed, þær gemengde beoð </dd> <dt>895</dt> <dd> onhælo gelac engla ond deofla, beorhtra ond blacra. Weorþeð bega cyme, hwitra ond sweartra, swa him is ham sceapen ungelice, englum ond deoflum. þonne semninga on Syne beorg </dd> <dt>900</dt> <dd> suþaneastan sunnan leoma cymeð of scyppende scynan leohtor þonne hit men mægen modum ahycgan, beorhte blican, þonne bearn godes þurh heofona gehleodu hider oðyweð. </dd> <dt>905</dt> <dd> Cymeð wundorlic Cristes onsyn, æþelcyninges wlite, eastan fram roderum, on sefan swete sinum folce, biter bealofullum, gebleod wundrum, eadgum ond earmum ungelice. </dd> <dt>910</dt> <dd> He bið þam godum glædmod on gesihþe, wlitig, wynsumlic, weorude þam halgan, on gefean fæger, freond ond leoftæl, lufsum ond liþe leofum monnum to sceawianne þone scynan wlite, </dd> <dt>915</dt> <dd> weðne mid willum, waldendes cyme, mægencyninges, þam þe him on mode ær wordum ond weorcum wel gecwemdun. He bið þam yflum egeslic ond grimlic to geseonne, synnegum monnum, </dd> <dt>920</dt> <dd> þam þær mid firenum cumað, forð forworhte. þæt mæg wites to wearninga þam þe hafað wisne geþoht, þæt se him eallunga owiht ne ondrædeð, se for ðære onsyne egsan ne weorþeð forht on ferðe, þonne he frean gesihð </dd> <dt>925</dt> <dd> ealra gesceafta ondweardne faran mid mægenwundrum mongum to þinge, ond him on healfa gehwone heofonengla þreat ymbutan farað, ælbeorhtra scolu, hergas haligra, heapum geneahhe. </dd> <dt>930</dt> <dd> Dyneð deop gesceaft, ond fore dryhtne færeð wælmfyra mæst ofer widne grund. Hlemmeð hata leg, heofonas berstað, trume ond torhte, tungol ofhreosað. þonne weorþeð sunne sweart gewended </dd> <dt>935</dt> <dd> on blodes hiw, seo ðe beorhte scan ofer ærworuld ælda bearnum; mona þæt sylfe, þe ær moncynne nihtes lyhte, niþer gehreoseð ond steorran swa some stredað of heofone, </dd> <dt>940</dt> <dd> þurh ða strongan lyft stormum abeatne. Wile ælmihtig mid his engla gedryht, mægencyninga meotod, on gemot cuman, þrymfæst þeoden. Bið þær his þegna eac hreþeadig heap. Halge sawle </dd> <dt>945</dt> <dd> mid hyra frean farað, þonne folca weard þurh egsan þrea eorðan mægðe sylfa geseceð. Weorþeð geond sidne grund hlud gehyred heofonbyman stefn, ond on seofon healfa swogað windas, </dd> <dt>950</dt> <dd> blawað brecende bearhtma mæste, weccað ond woniað woruld mid storme, fyllað mid fere foldan gesceafte. ðonne heard gebrec, hlud, unmæte, swar ond swiðlic, swegdynna mæst, </dd> <dt>955</dt> <dd> ældum egeslic, eawed weorþeð. þær mægen werge monna cynnes wornum hweorfað on widne leg, þa þær cwice meteð cwelmende fyr, sume up, sume niþer, ældes fulle. </dd> <dt>960</dt> <dd> þonne bið untweo þæt þær Adames cyn, cearena full, cwiþeð gesargad, nales fore lytlum, leode geomre, ac fore þam mæstan mægenearfeþum, ðonne eall þreo on efen nimeð </dd> <dt>965</dt> <dd> won fyres wælm wide tosomne, se swearta lig, sæs mid hyra fiscum, eorþan mid hire beorgum, ond upheofon torhtne mid his tunglum. Teonleg somod þryþum bærneð þreo eal on an  </dd> <dt>970</dt> <dd> grimme togædre. Grornað gesargad eal middangeard on þa mæran tid. Swa se gifra gæst grundas geondseceð; hiþende leg heahgetimbro fylleð on foldwong fyres egsan, </dd> <dt>975</dt> <dd> widmære blæst woruld mid ealle, hat, heorogifre. Hreosað geneahhe tobrocene burgweallas. Beorgas gemeltað ond heahcleofu, þa wið holme ær fæste wið flodum foldan sceldun, </dd> <dt>980</dt> <dd> stið ond stæðfæst, staþelas wið wæge, wætre windendum. þonne wihta gehwylce, deora ond fugla, deaðleg nimeð, færeð æfter foldan fyrswearta leg, weallende wiga. Swa ær wæter fleowan, </dd> <dt>985</dt> <dd> flodas afysde, þonne on fyrbaðe swelað sæfiscas; sundes getwæfde wægdeora gehwylc werig swelteð, byrneþ wæter swa weax. þær bið wundra ma þonne hit ænig on mode  mæge aþencan, </dd> <dt>990</dt> <dd> hu þæt gestun ond se storm ond seo stronge lyft brecað brade gesceaft. Beornas gretað, wepað wanende wergum stefnum, heane, hygegeomre, hreowum gedreahte. Seoþeð swearta leg synne on fordonum, </dd> <dt>995</dt> <dd> ond goldfrætwe gleda forswelgað, eall ærgestreon eþelcyninga. ðær bið cirm ond cearu, ond cwicra gewin, gehreow ond hlud wop bi heofonwoman, earmlic ælda gedreag. þonan ænig ne mæg, </dd> <dt>1000</dt> <dd> firendædum fah, frið gewinnan, legbryne losian londes ower, ac þæt fyr nimeð þurh foldan gehwæt, græfeð grimlice, georne aseceð innan ond utan eorðan sceatas, </dd> <dt>1005</dt> <dd> oþþæt eall hafað ældes leoma woruldwidles wom wælme forbærned. ðonne mihtig god on þone mæran beorg mid þy mæstan mægenþrymme cymeð, heofonengla cyning, halig scineð, </dd> <dt>1010</dt> <dd> wuldorlic ofer weredum, waldende god, ond hine ymbutan æþelduguð betast, halge herefeðan, hlutre blicað, eadig engla gedryht. Ingeþoncum forhte beofiað fore fæder egsan. </dd> <dt>1015</dt> <dd> Forþon nis ænig wundor hu him woruldmonna seo unclæne gecynd, cearum sorgende, hearde ondrede, ðonne sio halge gecynd, hwit ond heofonbeorht, heagengla mægen, for ðære onsyne beoð egsan afyrhte, </dd> <dt>1020</dt> <dd> bidað beofiende beorhte gesceafte dryhtnes domes. Daga egeslicast weorþeð in worulde, þonne wuldorcyning þurh þrym þreað þeoda gehwylce, hateð arisan reordberende </dd> <dt>1025</dt> <dd> of foldgrafum, folc anra gehwylc, cuman to gemote moncynnes gehwone. þonne eall hraðe Adames cynn onfehð flæsce, weorþeð foldræste eardes æt ende. Sceal þonne anra gehwylc </dd> <dt>1030</dt> <dd> fore Cristes cyme cwic arisan, leoðum onfon ond lichoman, edgeong wesan. Hafað eall on him þæs þe he on foldan in fyrndagum, godes oþþe gales, on his gæste gehlod, </dd> <dt>1035</dt> <dd> geara gongum, hafað ætgædre bu, lic ond sawle. Sceal on leoht cuman sinra weorca wlite ond worda gemynd ond heortan gehygd fore heofona cyning. ðonne biþ geyced ond geedniwad </dd> <dt>1040</dt> <dd> moncyn þurh meotud. Micel ariseð dryhtfolc to dome, siþþan deaþes bend toleseð liffruma. Lyft bið onbærned, hreosað heofonsteorran, hyþað wide gifre glede, gæstas hweorfað </dd> <dt>1045</dt> <dd> on ecne eard. Opene weorþað ofer middangeard monna dæde. Ne magun hord weras, heortan geþohtas, fore waldende wihte bemiþan. Ne sindon him dæda dyrne, ac þær bið dryhtne cuð </dd> <dt>1050</dt> <dd> on þam miclan dæge, hu monna gehwylc ær earnode eces lifes, ond eall ondweard þæt hi ær oþþe sið worhtun in worulde. Ne bið þær wiht forholen monna gehygda, ac se mæra dæg </dd> <dt>1055</dt> <dd> hreþerlocena hord, heortan geþohtas, ealle ætyweð. ær sceal geþencan gæstes þearfe, se þe gode mynteð bringan beorhtne wlite, þonne bryne costað, hat, heorugifre, hu gehealdne sind </dd> <dt>1060</dt> <dd> sawle wið synnum fore sigedeman. ðonne sio byman stefen ond se beorhta segn, ond þæt hate fyr ond seo hea duguð, ond se engla þrym ond se egsan þrea, ond se hearda dæg ond seo hea rod, </dd> <dt>1065</dt> <dd> ryht aræred rices to beacne, folcdryht wera biforan bonnað, sawla gehwylce þara þe sið oþþe ær on lichoman leoþum onfengen. ðonne weoroda mæst fore waldende, </dd> <dt>1070</dt> <dd> ece ond edgeong, ondweard gæð neode ond nyde, bi noman gehatne, berað breosta hord fore bearn godes, feores frætwe. Wile fæder eahtan hu gesunde suna sawle bringen </dd> <dt>1075</dt> <dd> of þam eðle þe hi on lifdon. ðonne beoð bealde þa þe beorhtne wlite meotude bringað. Bið hyra meaht ond gefea swiðe gesæliglic sawlum to gielde, wuldorlean weorca. Wel is þam þe motun </dd> <dt>1080</dt> <dd> on þa grimman tid gode lician. þær him sylfe geseoð sorga mæste, synfa men, sarigferðe. Ne bið him to are þæt þær fore ellþeodum usses dryhtnes rod ondweard stondeð, </dd> <dt>1085</dt> <dd> beacna beorhtast, blode bistemed, heofoncyninges hlutran dreore, biseon mid swate þæt ofer side gesceaft scire scineð. Sceadu beoð bidyrned þær se leohta beam leodum byrhteð. </dd> <dt>1090</dt> <dd> þæt þeah to teonum geteod weorþeð, þeodum to þrea, þam þe þonc gode womwyrcende wita ne cuþun, þæs he on þone halgan beam ahongen wæs fore moncynnes manforwyrhtu, </dd> <dt>1095</dt> <dd> þær he leoflice lifes ceapode, þeoden moncynne, on þam dæge, mid þy weorðe, þe no wom dyde his lichoma leahtra firena, mid þy usic alysde. þæs he eftlean wile </dd> <dt>1100</dt> <dd> þurh eorneste ealles gemonian, ðonne sio reade rod ofer ealle swegle scineð on þære sunnan gyld. On þa forhtlice firenum fordone, swearte synwyrcend, sorgum wlitað, </dd> <dt>1105</dt> <dd> geseoð him to bealwe þæt him betst bicwom, þær hy hit to gode ongietan woldan. Ond eac þa ealdan wunde ond þa openan dolg on hyra dryhtne geseoð dreorigferðe, swa him mid næglum þurhdrifan niðhycgende </dd> <dt>1110</dt> <dd> þa hwitan honda ond þa halgan fet, ond of his sidan swa some swat forletan, þær blod ond wæter bu tu ætsomne ut bicwoman fore eagna gesyhð, rinnan fore rincum, þa he on rode wæs. </dd> <dt>1115</dt> <dd> Eall þis magon him sylfe geseon þonne, open, orgete, þæt he for ælda lufan, firenfremmendra, fela þrowade. Magun leoda bearn leohte oncnawan hu hine lygnedon lease on geþoncum, </dd> <dt>1120</dt> <dd> hysptun hearmcwidum, ond on his hleor somod hyra spatl speowdon. Spræcon him edwit, ond on þone eadgan ondwlitan swa some helfuse men hondum slogun, folmum areahtum ond fystum eac, </dd> <dt>1125</dt> <dd> ond ymb his heafod heardne gebigdon beag þyrnenne, blinde on geþoncum, dysge ond gedwealde. Gesegun þa dumban gesceaft, eorðan ealgrene ond uprodor, forhte gefelan frean þrowinga, </dd> <dt>1130</dt> <dd> ond mid cearum cwiðdun, þeah hi cwice næron, þa hyra scyppend sceaþan onfengon syngum hondum. Sunne wearð adwæsced, þream aþrysmed; þa sio þeod geseah in Hierusalem godwebba cyst </dd> <dt>1135</dt> <dd> þæt ær ðam halgan huse sceolde to weorþunga weorud sceawian; ufan eall forbærst þæt hit on eorþan læg on twam styccum. þæs temples segl, wundorbleom geworht to wlite þæs huses, </dd> <dt>1140</dt> <dd> sylf slat on tu, swylce hit seaxes ecg scearp þurhwode. Scire burstan muras ond stanas monge æfter foldan, ond seo eorðe eac, egsan myrde, beofode on bearhtme, ond se brada sæ  </dd> <dt>1145</dt> <dd> cyðde cræftes meaht ond of clomme bræc up yrringa on eorþan fæðm, ge on stede scynum steorran forleton hyra swæsne wlite. On þa sylfan tid heofon hluttre ongeat hwa hine healice </dd> <dt>1150</dt> <dd> torhtne getremede tungolgimmum; forþon he his bodan sende, þa wæs geboren ærest gesceafta scircyning. Hwæt, eac scyldge men gesegon to soðe, þy sylfan dæge þe on þrowade, þeodwundor micel, </dd> <dt>1155</dt> <dd> þætte eorðe ageaf þa hyre on lægun. Eft lifgende up astodan þa þe heo ær fæste bifen hæfde, deade bibyrgde, þe dryhtnes bibod heoldon on hreþre. Hell eac ongeat, </dd> <dt>1160</dt> <dd> scyldwreccende, þæt se scyppend cwom, waldende god, þa heo þæt weorud ageaf, hloþe of ðam hatan hreþre. Hyge wearð mongum blissad, sawlum sorge toglidene. Hwæt, eac sæ cyðde hwa hine gesette on sidne grund, </dd> <dt>1165</dt> <dd> tirmeahtig cyning; forþon he hine tredne him ongean gyrede, þonne god wolde ofer sine yðe gan. Eahstream ne dorste his frean fet flode bisencan, ge eac beamas onbudon hwa hy mid bledum sceop, </dd> <dt>1170</dt> <dd> monge, nales fea, ða mihtig god on hira anne gestag þær he earfeþu geþolade fore þearfe þeodbuendra, laðlicne deað leodum to helpe. ða wearð beam monig blodigum tearum </dd> <dt>1175</dt> <dd> birunnen under rindum, reade ond þicce; sæp wearð to swate. þæt asecgan ne magun foldbuende þurh frod gewit, hu fela þa onfundun þa gefelan ne magun dryhtnes þrowinga, deade gesceafte. </dd> <dt>1180</dt> <dd> þa þe æþelast sind eorðan gecynda, ond heofones eac heahgetimbro, eall fore þam anum unrot gewearð, forhtafongen. þeah hi ferðgewit of hyra æþelum ænig ne cuþen, </dd> <dt>1185</dt> <dd> wendon swa þeah wundrum, þa hyra waldend for of lichoman. Leode ne cuþon, modblinde men meotud oncnawan, flintum heardran, þæt hi frea nerede fram hellcwale halgum meahtum, </dd> <dt>1190</dt> <dd> alwalda god. þæt æt ærestan foreþoncle men from fruman worulde þurh wis gewit, witgan dryhtnes, halge higegleawe, hæleþum sægdon, oft, nales æne, ymb þæt æþele bearn, </dd> <dt>1195</dt> <dd> ðæt se earcnanstan eallum sceolde to hleo ond to hroþer hæleþa cynne weorðan in worulde, wuldres agend, eades ordfruma, þurh þa æþelan cwenn. Hwæs weneð se þe mid gewitte nyle </dd> <dt>1200</dt> <dd> gemunan þa mildan meotudes lare, ond eal ða earfeðu þe he fore ældum adreag, forþon þe he wolde þæt we wuldres eard in ecnesse agan mosten? Swa þam bið grorne on þam grimman dæge </dd> <dt>1205</dt> <dd> domes þæs miclan, þam þe dryhtnes sceal, deaðfirenum forden, dolg sceawian, wunde ond wite. On werigum sefan geseoð sorga mæste, hu se sylfa cyning mid sine lichoman lysde of firenum </dd> <dt>1210</dt> <dd> þurh milde mod, þæt hy mostun manweorca tome lifgan, ond tires blæd ecne agan. Hy þæs eðles þonc hyra waldende wita ne cuþon; forþon þær to teonum þa tacen geseoð </dd> <dt>1215</dt> <dd> orgeatu on gode, ungesælge, þonne Crist siteð on his cynestole, on heahsetle, heofonmægna god, fæder ælmihtig. Folca gehwylcum scyppend scinende scrifeð bi gewyrhtum, </dd> <dt>1220</dt> <dd> eall æfter ryhte rodera waldend. ðonne beoð gesomnad on þa swiþran hond þa clænan folc, Criste sylfum gecorene bi cystum, þa ær sinne cwide georne lustum læstun on hyra lifdagum, </dd> <dt>1225</dt> <dd> ond þær womsceaþan on þone wyrsan dæl fore scyppende scyrede weorþað, hateð him gewitan on þa winstran hond, sigora soðcyning, synfulra weorud. þær hy arasade reotað ond beofiað </dd> <dt>1230</dt> <dd> fore frean forhte, swa fule swa gæt, unsyfre folc, arna ne wenað. ðonne bið gæsta dom fore gode sceaden wera cneorissum, swa hi geworhtun ær, þær bið on eadgum eðgesyne </dd> <dt>1235</dt> <dd> þreo tacen somod, þæs þe hi hyra þeodnes wel wordum ond weorcum willan heoldon. An is ærest orgeate þær þæt hy fore leodum leohte blicaþ, blæde ond byrhte ofer burga gesetu. </dd> <dt>1240</dt> <dd> Him on scinað ærgewyrhtu, on sylfra gehwam sunnan beorhtran. Oþer is to eacan ondgete swa some, þæt hy him in wuldre witon waldendes giefe, ond on seoð, eagum to wynne, </dd> <dt>1245</dt> <dd> þæt hi on heofonrice hlutre dreamas eadge mid englum agan motun. ðonne bið þridde, hu on þystra bealo þæt gesælige weorud gesihð þæt fordone sar þrowian, synna to wite, </dd> <dt>1250</dt> <dd> weallendne lig, ond wyrma slite bitrum ceaflum, byrnendra scole. Of þam him aweaxeð wynsum gefea, þonne hi þæt yfel geseoð oðre dreogan, þæt hy þurh miltse meotudes genæson. </dd> <dt>1255</dt> <dd> ðonne hi þy geornor gode þonciað blædes ond blissa þe hy bu geseoð, þæt he hy generede from niðcwale ond eac forgeaf ece dreamas; bið him hel bilocen, heofonrice agiefen. </dd> <dt>1260</dt> <dd> Swa sceal gewrixled þam þe ær wel heoldon þurh modlufan meotudes willan. ðonne bið þam oþrum ungelice willa geworden. Magon weana to fela geseon on him selfum, synne genoge </dd> <dt>1265</dt> <dd> atolearfoða ær gedenra. þær him sorgendum sar oðclifeð, þroht þeodbealu, on þreo healfa. An is þara þæt hy him yrmþa to fela, grim helle fyr, gearo to wite </dd> <dt>1270</dt> <dd> ondweard seoð, on þam hi awo sculon, wræc winnende, wærgðu dreogan. þonne is him oþer earfeþu swa some scyldgum to sconde, þæt hi þær scoma mæste dreogað fordone. On him dryhten gesihð </dd> <dt>1275</dt> <dd> nales feara sum firenbealu laðlic, ond þæt ællbeorhte eac sceawiað heofonengla here, ond hæleþa bearn, ealle eorðbuend ond atol deofol, mircne mægencræft, manwomma gehwone </dd> <dt>1280</dt> <dd> magun þurh þa lichoman, leahtra firene, geseon on þam sawlum. Beoð þa syngan flæsc scandum þurhwaden swa þæt scire glæs, þæt mon yþæst mæg eall þurhwlitan. ðonne bið þæt þridde þearfendum sorg, </dd> <dt>1285</dt> <dd> cwiþende cearo, þæt hy on þa clænan seoð, hu hi fore goddædum glade blissiað, þa hy, unsælge, ær forhogdun to donne þonne him dagas læstun; ond be hyra weorcum wepende sar </dd> <dt>1290</dt> <dd> þæt hi ær freolice fremedon unryht. Geseoð hi þa betran blæde scinan; ne bið him hyra yrmðu an to wite, ac þara oþerra ead to sorgum, þæs þe hy swa fægre gefean on fyrndagum </dd> <dt>1295</dt> <dd> ond swa ænlice anforletun, þurh leaslice lices wynne, earges flæschoman idelne lust. þær hi ascamode, scondum gedreahte, swiciað on swiman; synbyrþenne, </dd> <dt>1300</dt> <dd> firenweorc berað, on þæt þa folc seoð. Wære him þonne betre þæt hy bealodæde, ælces unryhtes, ær gescomeden fore anum men, eargra weorca, godes bodan sægdon þæt hi to gyrne wiston </dd> <dt>1305</dt> <dd> firendæda on him. Ne mæg þurh þæt flæsc se scrift geseon on þære sawle, hwæþer him mon soð þe lyge sagað on hine sylfne, þonne he þa synne bigæð. Mæg mon swa þeah gelacnigan leahtra gehwylcne, yfel unclæne, gif he hit anum gesegð, </dd> <dt>1310</dt> <dd> ond nænig bihelan mæg on þam heardan dæge wom unbeted, ðær hit þa weorud geseoð. Eala, þær we nu magon wraþe firene geseon on ussum sawlum, synna wunde, mid lichoman leahtra gehygdu, </dd> <dt>1315</dt> <dd> eagum unclæne ingeþoncas! Ne þæt ænig mæg oþrum gesecgan mid hu micle elne æghwylc wille þurh ealle list lifes tiligan, feores forhtlice, forð aðolian, </dd> <dt>1320</dt> <dd> synrust þwean ond hine sylfne þrean, ond þæt wom ærran wunde hælan, þone lytlan fyrst þe her lifes sy, þæt he mæge fore eagum eorðbuendra unscomiende eðles mid monnum </dd> <dt>1325</dt> <dd> brucan bysmerleas, þendan bu somod lic ond sawle lifgan mote. Nu we sceolon georne gleawlice þurhseon usse hreþercofan heortan eagum, innan uncyste. We mid þam oðrum ne magun, </dd> <dt>1330</dt> <dd> heafodgimmum, hygeþonces ferð eagum þurhwlitan ænge þinga, hwæþer him yfel þe god under wunige, þæt he on þa grimman tid gode licie, þonne he ofer weoruda gehwylc wuldre scineð </dd> <dt>1335</dt> <dd> of his heahsetle hlutran lege. þær he fore englum ond fore elþeodum to þam eadgestum ærest mæðleð, ond him swæslice sibbe gehateð, heofona heahcyning; halgan reorde </dd> <dt>1340</dt> <dd> frefreð he fægre ond him friþ beodeð, hateð hy gesunde ond gesenade on eþel faran engla dreames, ond þæs to widan feore willum neotan: "Onfoð nu mid freondum mines fæder rice  </dd> <dt>1345</dt> <dd> þæt eow wæs ær woruldum  wynlice gearo,  blæd mid blissum,  beorht eðles wlite,  hwonne ge þa lifwelan  mid þam leofstum,  swase swegldreamas,  geseon mosten.  Ge þæs earnedon  þa ge earme men,  </dd> <dt>1350</dt> <dd> woruldþearfende,  willum onfengun  on mildum sefan.  ðonne hy him þurh minne noman  eaðmode to eow  arna bædun,  þonne ge hyra hulpon  ond him hleoð gefon,  hingrendum hlaf  ond hrægl nacedum;  </dd> <dt>1355</dt> <dd> ond þa þe on sare  seoce lagun,  æfdon unsofte,  adle gebundne,  to þam ge holdlice  hyge staþeladon  mid modes myne.  Eall ge þæt me dydon,  ðonne ge hy mid sibbum sohtun,  ond hyra sefan trymedon  </dd> <dt>1360</dt> <dd> forð on frofre.  þæs ge fægre sceolon  lean mid leofum  lange brucan." Onginneð þonne to þam yflum ungelice wordum mæðlan þe him bið on þa wynstran hond, þurh egsan þrea, alwalda god. </dd> <dt>1365</dt> <dd> Ne þurfon hi þonne to meotude miltse gewenan, lifes ne lissa, ac þær lean cumað werum bi gewyrhtum worda ond dæda, reordberendum; sceolon þone ryhtan dom anne geæfnan, egsan fulne. </dd> <dt>1370</dt> <dd> Bið þær seo miccle milts afyrred þeodbuendum, on þam dæge, þæs ælmihtigan, þonne he yrringa on þæt fræte folc firene stæleð laþum wordum, hateð hyra lifes riht </dd> <dt>1375</dt> <dd> ondweard ywan þæt he him ær forgeaf syngum to sælum. Onginneð sylf cweðan, swa he to anum sprece, ond hwæþre ealle mæneð, firensynnig folc, frea ælmihtig: "Hwæt, ic þec mon minum hondum  </dd> <dt>1380</dt> <dd> ærest geworhte,  ond þe ondgiet sealde.  Of lame ic þe leoþo gesette,  geaf ic ðe lifgendne gæst,  arode þe ofer ealle gesceafte,  gedyde ic þæt þu onsyn hæfdest,  mægwlite me gelicne.  Geaf ic þe eac meahta sped,  welan ofer widlonda gehwylc,  nysses þu wean ænigne dæl,  </dd> <dt>1385</dt> <dd> ðystra þæt þu þolian sceolde.  þu þæs þonc ne wisses.  þa ic ðe swa scienne  gesceapen hæfde,  wynlicne geworht,  ond þe welan forgyfen  þæt ðu mostes wealdan  worulde gesceaftum,  ða ic þe on þa fægran  foldan gesette  </dd> <dt>1390</dt> <dd> to neotenne  neorxnawonges  beorhtne blædwelan,  bleom scinende,  ða þu lifes word  læstan noldes,  ac min bibod bræce  be þines bonan worde.  Fæcnum feonde  furþor hyrdes,  </dd> <dt>1395</dt> <dd> sceþþendum scaþan,  þonne þinum scyppende.  Nu ic ða ealdan race  anforlæte,  hu þu æt ærestan  yfle gehogdes, firenweorcum forlure þæt ic ðe to fremum sealde. þa ic þe goda swa fela forgiefen hæfde </dd> <dt>1400</dt> <dd> ond þe on þam eallum eades to lyt mode þuhte, gif þu meahte sped efenmicle gode agan ne moste, ða þu of þan gefean fremde wurde, feondum to willan feor aworpen. </dd> <dt>1405</dt> <dd> Neorxnawonges wlite nyde sceoldes agiefan geomormod, gæsta eþel, earg ond unrot, eallum bidæled dugeþum ond dreamum, ond þa bidrifen wurde on þas þeostran weoruld, þær þu þolades siþþan </dd> <dt>1410</dt> <dd> mægenearfeþu micle stunde, sar ond swar gewin ond sweartne deað, ond æfter hingonge hreosan sceoldes hean in helle, helpendra leas. ða mec ongon hreowan þæt min hondgeweorc </dd> <dt>1415</dt> <dd> on feonda geweald feran sceolde, moncynnes tuddor mancwealm seon, sceolde uncuðne eard cunnian, sare siþas. þa ic sylf gestag, maga in modor, þeah wæs hyre mægdenhad </dd> <dt>1420</dt> <dd> æghwæs onwalg. Wearð ic ana geboren folcum to frofre. Mec mon folmum biwond, biþeahte mid þearfan wædum, ond mec þa on þeostre alegde biwundenne mid wonnum claþum. Hwæt, ic þæt for worulde geþolade! Lytel þuhte ic leoda bearnum, læg ic on heardum stane, </dd> <dt>1425</dt> <dd> cildgeong on crybbe. Mid þy ic þe wolde cwealm afyrran, hat helle bealu, þæt þu moste halig scinan eadig on þam ecan life, forðon ic þæt earfeþe wonn. Næs me for mode, ac ic on magugeoguðe yrmþu geæfnde, arleas licsar, </dd> <dt>1430</dt> <dd> þæt ic þurh þa wære þe gelic, ond þu meahte minum weorþan mægwlite gelic, mane bidæled. Ond fore monna lufan min þrowade heafod hearmslege; hleor geþolade, </dd> <dt>1435</dt> <dd> oft ondlata, arleasra spatl, of muðe onfeng, manfremmendra. Swylce hi me geblendon bittre tosomne unswetne drync ecedes ond geallan. ðonne ic fore folce onfeng feonda geniðlan, </dd> <dt>1440</dt> <dd> fylgdon me mid firenum, fæhþe ne rohtun, ond mid sweopum slogun. Ic þæt sar for ðe þurh eaðmedu eall geþolade, hosp ond heardcwide. þa hi hwæsne beag ymb min heafod heardne gebygdon, </dd> <dt>1445</dt> <dd> þream biþrycton, se wæs of þornum geworht. ða ic wæs ahongen on heanne beam, rode gefæstnad, ða hi ricene mid spere of minre sidan swat ut guton, dreor to foldan, þæt þu of deofles þurh þæt </dd> <dt>1450</dt> <dd> nydgewalde genered wurde. ða ic, womma leas, wite þolade, yfel earfeþu, oþþæt ic anne forlet of minum lichoman lifgendne gæst. Geseoð nu þa feorhdolg þe ge gefremedun ær </dd> <dt>1455</dt> <dd> on minum folmum ond on fotum swa some, þurh þa ic hongade hearde gefæstnad; meaht her eac geseon orgete nu gen on minre sidan swatge wunde. Hu þær wæs unefen racu unc gemæne! </dd> <dt>1460</dt> <dd> Ic onfeng þin sar þæt þu moste gesælig mines eþelrices eadig neotan, ond þe mine deaðe deore gebohte þæt longe lif þæt þu on leohte siþþan, wlitig, womma leas, wunian mostes. </dd> <dt>1465</dt> <dd> Læg min flæschoma in foldan bigrafen, niþre gehyded, se ðe nængum scod, in byrgenne, þæt þu meahte beorhte uppe on roderum wesan, rice mid englum. For hwon forlete þu lif þæt scyne </dd> <dt>1470</dt> <dd> þæt ic þe for lufan mid mine lichoman heanum to helpe hold gecypte? Wurde þu þæs gewitleas þæt þu waldende þinre alysnesse þonc ne wisses? Ne ascige ic nu owiht bi þam bitran </dd> <dt>1475</dt> <dd> deaðe minum þe ic adreag fore þe, ac forgield me þin lif, þæs þe ic iu þe min þurh woruldwite weorð gesealde; ðæs lifes ic manige þe þu mid leahtrum hafast ofslegen synlice sylfum to sconde. </dd> <dt>1480</dt> <dd> For hwan þu þæt selegescot þæt ic me swæs on þe gehalgode, hus to wynne, þurh firenlustas, fule synne, unsyfre bismite sylfes willum? Ge þu þone lichoman þe ic alysde me  </dd> <dt>1485</dt> <dd> feondum of fæðme, ond þa him firene forbead, scyldwyrcende scondum gewemdest. For hwon ahenge þu mec hefgor on þinra honda rode þonne iu hongade? Hwæt, me þeos heardra þynceð! Nu is swærra mid mec þinra synna rod </dd> <dt>1490</dt> <dd> þe ic unwillum on beom gefæstnad, þonne seo oþer wæs þe ic ær gestag, willum minum, þa mec þin wea swiþast æt heortan gehreaw, þa ic þec from helle ateah, þær þu hit wolde sylfa siþþan gehealdan. </dd> <dt>1495</dt> <dd> Ic wæs on worulde wædla þæt ðu wurde welig in heofonum, earm ic wæs on eðle þinum þæt þu wurde eadig on minum. þa ðu þæs ealles ænigne þonc þinum nergende nysses on mode. Bibead ic eow þæt ge broþor mine </dd> <dt>1500</dt> <dd> in woruldrice wel aretten of þam æhtum þe ic eow on eorðan geaf, earmra hulpen. Earge ge þæt læstun, þearfum forwyrndon þæt hi under eowrum þæce mosten in gebugan, ond him æghwæs oftugon, </dd> <dt>1505</dt> <dd> þurh heardne hyge, hrægles nacedum, moses meteleasum. þeah hy him þurh minne noman werge, wonhale, wætan bædan, drynces gedreahte, duguþa lease, þurste geþegede, ge him þriste oftugon. </dd> <dt>1510</dt> <dd> Sarge ge ne sohton, ne him swæslic word frofre gespræcon, þæt hy þy freoran hyge mode gefengen. Eall ge þæt me dydan, to hynþum heofoncyninge. þæs ge sceolon hearde adreogan wite to widan ealdre, wræc mid deoflum geþolian."  </dd> <dt>1515</dt> <dd> ðonne þær ofer ealle  egeslicne cwide  sylf sigora weard,  sares fulne,  ofer þæt fæge folc  forð forlæteð,  cwið to þara synfulra  sawla feþan:  "Farað nu, awyrgde,  willum biscyrede </dd> <dt>1520</dt> <dd> engla dreames, on ece fir þæt wæs Satane ond his gesiþum mid, deofle gegearwad ond þære deorcan scole, hat ond heorogrim. On þæt ge hreosan sceolan!" Ne magon hi þonne gehynan  heofoncyninges bibod,  </dd> <dt>1525</dt> <dd> rædum birofene.  Sceolon raþe feallan  on grimne grund  þa ær wiþ gode wunnon.  Bið þonne rices weard  reþe ond meahtig,  yrre ond egesful.  Ondweard ne mæg  on þissum foldwege  feond gebidan.  </dd> <dt>1530</dt> <dd> Swapeð sigemece  mid þære swiðran hond  þæt on þæt deope dæl  deofol gefeallað  in sweartne leg,  synfulra here  under foldan sceat,  fæge gæstas  on wraþra wic,  womfulra scolu  </dd> <dt>1535</dt> <dd> werge to forwyrde  on witehus,  deaðsele deofles.  Nales dryhtnes gemynd  siþþan gesecað,  synne ne aspringað,  þær hi leahtrum fa,  lege gebundne,  swylt þrowiað.  Bið him synwracu  </dd> <dt>1540</dt> <dd> ondweard undyrne;  þæt is ece cwealm.  Ne mæg þæt hate dæl  of heoloðcynne  in sinnehte  synne forbærnan  to widan feore,  wom of þære sawle,  ac þær se deopa seað  dreorge fedeð, </dd> <dt>1545</dt> <dd> grundleas giemeð gæsta on þeostre, æleð hy mid þy ealdan lige, ond mid þy egsan forste, wraþum wyrmum ond mid wita fela, frecnum feorhgomum, folcum scendeð. þæt we magon eahtan ond on an cweþan, </dd> <dt>1550</dt> <dd> soðe secgan, þæt se sawle weard, lifes wisdom, forloren hæbbe, se þe nu ne giemeð hwæþer his gæst sie earm þe eadig, þær he ece sceal æfter hingonge hamfæst wesan. </dd> <dt>1555</dt> <dd> Ne bisorgað he synne to fremman, wonhydig mon, ne he wihte hafað hreowe on mode þæt him halig gæst losige þurh leahtras on þas lænan tid. ðonne mansceaða fore meotude forht, </dd> <dt>1560</dt> <dd> deorc on þam dome standeð, ond deaðe fah, wommum awyrged, bið se wærloga fyres afylled. Feores unwyrðe, egsan geþread, ondweard gode won ond wliteleas hafað werges bleo, </dd> <dt>1565</dt> <dd> facentacen feores. ðonne firena bearn tearum geotað, þonne þæs tid ne biþ, synne cwiþað; ac hy to sið doð gæstum helpe, ðonne þæs giman nele weoruda waldend, hu þa womsceaþan </dd> <dt>1570</dt> <dd> hyra ealdgestreon on þa openan tid sare greten. Ne biþ þæt sorga tid leodum alyfed, þæt þær læcedom findan mote, se þe nu his feore nyle hælo strynan þenden her leofað. </dd> <dt>1575</dt> <dd> Ne bið þær ængum godum gnorn ætywed, ne nængum yflum wel, ac þær æghwæþer anfealde gewyrht ondweard wigeð. Forðon sceal onettan, se þe agan wile lif æt meotude, þenden him leoht ond gæst </dd> <dt>1580</dt> <dd> somodfæst seon. He his sawle wlite georne bigonge on godes willan, ond wær weorðe worda ond dæda, þeawa ond geþonca, þenden him þeos woruld, sceadum scriþende, scinan mote, </dd> <dt>1585</dt> <dd> þæt he ne forleose on þas lænan tid his dreames blæd ond his dagena rim, ond his weorces wlite ond wuldres lean, þætte heofones cyning on þa halgan tid soðfæst syleð to sigorleanum </dd> <dt>1590</dt> <dd> þam þe him on gæstum georne hyrað. þonne heofon ond hel hæleþa bearnum, fira feorum, fylde weorþeð. Grundas swelgað godes ondsacan, lacende leg laðwende men, </dd> <dt>1595</dt> <dd> þreað þeodsceaþan, ond no þonan læteð on gefean faran to feorhnere, ac se bryne bindeð bidfæstne here, feoð firena bearn. Frecne me þinceð þæt þas gæstberend giman nellað, </dd> <dt>1600</dt> <dd> men on mode, þonne man fremmað, hwæt him se waldend to wrace gesette, laþum leodum. þonne lif ond deað sawlum swelgað. Bið susla hus open ond oðeawed, aðlogum ongean, </dd> <dt>1605</dt> <dd> ðæt sceolon fyllan firengeorne men sweartum sawlum. þonne synna to wrace scyldigra scolu ascyred weorþeð heane from halgum on hearmcwale. ðær sceolan þeofas ond þeodsceaþan, </dd> <dt>1610</dt> <dd> lease ond forlegene, lifes ne wenan, ond mansworan morþorlean seon, heard ond heorogrim. þonne hel nimeð wærleasra weorud, ond hi waldend giefeð feondum in forwyrd; fa þrowiað </dd> <dt>1615</dt> <dd> ealdorbealu egeslic. Earm bið se þe wile firenum gewyrcan, þæt he fah scyle from his scyppende ascyred weorðan æt domdæge to deaðe niþer, under helle cinn in þæt hate fyr, </dd> <dt>1620</dt> <dd> under liges locan, þær hy leomu ræcað to bindenne ond to bærnenne ond to swingenne synna to wite. ðonne halig gæst helle biluceð, morþerhusa mæst, þurh meaht godes, </dd> <dt>1625</dt> <dd> fyres fulle, ond feonda here, cyninges worde. Se biþ cwealma mæst deofla ond monna! þæt is dreamleas hus, ðær ænig ne mæg ower losian caldan clommum. Hy bræcon cyninges word, </dd> <dt>1630</dt> <dd> beorht boca bibod; forþon hy abidan sceolon in sinnehte, sar endeleas, firendædum fa, forð þrowian, ða þe her forhogdun heofonrices þrym. þonne þa gecorenan fore Crist berað </dd> <dt>1635</dt> <dd> beorhte frætwe. Hyra blæd leofað æt domdæge, agan dream mid gode liþes lifes, þæs þe alyfed biþ haligra gehwam on heofonrice. ðæt is se eþel þe no geendad weorþeð, </dd> <dt>1640</dt> <dd> ac þær symle forð synna lease dream weardiað, dryhten lofiað, leofne lifes weard, leohte biwundne, sibbum bisweðede, sorgum biwerede, dreamum gedyrde, dryhtne gelyfde. </dd> <dt>1645</dt> <dd> Awo to ealdre engla gemanan brucað mid blisse, beorhte mid lisse, freogað folces weard. Fæder ealra geweald hafað ond healdeð haligra weorud. ðær is engla song, eadigra blis, </dd> <dt>1650</dt> <dd> þær is seo dyre dryhtnes onsien eallum þam gesælgum sunnan leohtra. ðær is leofra lufu, lif butan endedeaðe, glæd gumena weorud, gioguð butan ylde, heofonduguða þrym, hælu butan sare, </dd> <dt>1655</dt> <dd> ryhtfremmendum ræst butan gewinne, domeadigra dæg butan þeostrum, beorht blædes full, blis butan sorgum, frið freondum bitweon forð butan æfestum, gesælgum on swegle, sib butan niþe </dd> <dt>1660</dt> <dd> halgum on gemonge. Nis þær hungor ne þurst, slæp ne swar leger, ne sunnan bryne, ne cyle ne cearo, ac þær cyninges giefe awo brucað eadigra gedryht, weoruda wlitescynast, wuldres mid dryhten. </dd> </dl>